Vietinbank

**Vietinbank** (Vietnam Joint Stock Commercial Bank for Industry and Trade, ), Վիետնամի ամենամեծ բանկը շուկայական կապիտալիզացիայից։ Հիմնադրվել է 1988 թվականին։ Գլխավոր գրասենյակը գտնվում է Հանոյում՝ VietinBank Business Center-ի նոր՝ 70-հարկանի երկնաքեր-գրասենյակում։ Մասնագիտանում է վարկավորման, ներդրումների, արժույթի առևտրի, դրամական փոխանցումների, վճարային քարտերի սպասարկման և ավանդների ոլորտում։

Vietinbank-ի բաժնետոմսերի մեծ մասը պատկանում է Վիետնամի պետական բանկին։ Այն նաև սերտ գործընկերություն է պահպանում Միջազգային ֆինանսական կորպորացիայի և Mitsubishi UFJ Financial Group-ի հետ, որոնց պատկանում են բանկի մնացած բաժնետոմսերը: Vietinbank-ի ներքին խոշորագույն հաճախորդներն են PetroVietnam-ը և Vietnam Electricity-ն։

2023 թվականի դրությամբ այն Վիետնամի երկրորդ խոշորագույն բանկն է՝ կառավարվող 1800 տրիլիոն VND (մոտ 76 միլիարդ դոլար) ակտիվներով։

VNR500 (Top 500) վարկանիշային աղյուսակի համաձայն՝ Vietinbank-ը Վիետնամի 13-րդ խոշորագույն ընկերությունն է։ 2012 թվականի վերջի դրությամբ դրա շուկայական կապիտալիզացիան կազմել է 53.22 տրիլիոն դոնգ (մոտ 2.5 միլիարդ դոլար), ինչը այն դարձնում է Վիետնամի գրանցված ամենամեծ ընկերություններից մեկը։

## Պատմություն
Հիմնադրվել է 1988 թվականին՝ որպես Vietnam Industrial and Commercial Bank (Incombank), 2008 թվականին վերանվանվել է Vietinbank, 2009 թվականի հուլիսից գրանցված է Հոշիմինի ֆոնդային բորսայում։

2014 թվականի դրությամբ Vietinbank-ի ակտիվները կազմել են 27,3 միլիարդ դոլար, շուկայական արժեքը՝ 2,9 միլիարդ դոլար, վաճառքը՝ 2,3 միլիարդ դոլար, շահույթը՝ 300 միլիոն դոլար։

## Սեփականություն
Vietinbank-ը բաժնետոմսերի մեծ մասով պատկանում է Վիետնամի պետական բանկին։ Bloomberg-ի տվյալներով՝ այն տիրապետում է բանկի բաժնետոմսերի 64%-ին՝ 20%-ը Mitsubishi UFJ Financial Group-ին վաճառելուց հետո և 67.4%-ը՝ Gafin.vn-ի կողմից հրապարակված գնահատականների համաձայն։ Կանխատեսվում է, որ Mitsubishi UFC-ն կունենա 20%/16,1% բաժնետոմս, իսկ Միջազգային ֆինանսական կորպորացիան՝ 10%/8,4% բաժնետոմս:

## Ենթադրյալ խարդախություններ
VietinBank-ի Dien Bien Phu-ի գործարքների գրասենյակի նախկին պաշտոնակատար ղեկավար Հույն Թհի Հույեն Նհուին մեղադրանք է առաջադրվել 3 խոշոր բանկերից, 9 ընկերություններից և 3 անհատներից 4 տրիլիոն դոնգ (համարժեք է 230 միլիոն դոլարի) հափշտակելու մեջ: Սա համարվել է 2014 թվականի բանկային ամենամեծ խարդախությունը։

Դատավարության ընթացքում որոշ փաստաբաններ կարծում էին, որ VietinBank-ը, որտեղ Նհուն աշխատել է և օգտագործել է իր լիազորությունները այդ սխեմայի համար, պետք է պատասխանատվություն կրի խարդախության գործի համար և փոխհատուցի գործով տուժածներին։ Սակայն VietinBank-ը հերքել է իր պատասխանատվությունը գործով՝ նշելով, որ հաստատություններն ու անհատները խաբվել են անձամբ Նհուի հետ գործ ունենալիս, այլ ոչ թե VietinBank-ը: Մինչդեռ բանկի համակարգչային համակարգն ընդամենը գործիք է եղել Նհուի համար, որով իրականացրել է իր խարդախությունը: Այն գումարը, որը ենթադրաբար կկորցներ այս գործի արդյունքում, կկազմեր մոտավորապես 3200 միլիարդ դոնգ (համարժեք է 150 միլիոն դոլարի):

## Դուստր ընկերություններ
### Հաշվապահական դուստր անկախ ձեռնարկություններ
* Saigon Bank for Commerce and Industry
* Indovina Bank
* Vietnam International Leasing Company (VietinBank-ի 100% սեփականություն)
* VietinBank Securities Co Ltd-ն (76%-ը պատկանում է VietinBank-ին) գրանցված է Հանոյի ֆոնդային բորսայում (ՀՖԲ) և ունի 551.7 միլիարդ դոնգ շուկայական կապիտալիզացիա
* VietinBank Insurance (VietinBank-ի 100% սեփականություն)
* VietinBank Aviva Life Insurance (Aviva-ի հետ համատեղ․ 50%-ը պատկանում է VietinBank-ին)
* VietinBank Asset Management Company (VietinBank-ի 100% սեփականություն)
* VietinBank Fund Management Company (VietinBank-ի 100% սեփականություն)
* VietinBank Gold and Jewellery Company (VietinBank-ի 100% սեփականություն)
* VietinBank Global Money Transfer Company (VietinBank-ի 100% սեփականություն)

### Ոչ առևտրային միավորներ
* VietinBank Information Technology Center
* VietinBank Card Center
* VietinBank Training Center

## Մրցանակներ
* Վիետնամի ազգային ապրանքանիշի մրցանակ
* Sao Khue մրցանակ 2023
* Վիետնամի լավագույն ՓՄՁ բանկ
* Վիետնամի լավագույն մանրածախ բանկը
* Գերազանցություն նորարարության մեջ. Կոնտակտային կենտրոն Վիետնամ 2023
* Գրան պրի-Vạn Xuân մրցանակներ 2023:

## Ծանոթագրություններ

;Գրականության ցանկ
*Kovsted, Jens, Rand, John & Tarp, Finn (2005): From Monobank to Commercial Banking - Financial Sector Reforms in Vietnam. NIAS Press & ISEAS, Singapore

## Արտաքին հղումներ
Պաշտոնական կայք

Կատեգորիա:1988 հիմնադրված ընկերություններ
Կատեգորիա:Բանկեր այբբենական կարգով